《徐州怀古 其二》
清代·金德瑛

秋涛怒卷古彭城，太守临堤版筑成。猛士诗人楼九日，羽衣吹笛月三更。

曾吟大集淋漓句，今听双洪斗落声。叹息故山归未得，不胜风雨弟兄情。

作者简介：（1701—1762）清浙江仁和人，字汝白，一字慕斋，号桧门。乾隆元年状元，授修撰。充江南、江西考官，督江西、山东、顺天学政。官至左都御史。工诗书，善鉴别金石法帖。有《桧门诗疑》。